ચેપ્લિને જાહેરમાં, ઈન્ટર્વ્યૂમાં કદી પણ વેલ્સે તેમના પર કરેલા આક્ષેપો, અપમાનના જવાબ નહોતા આપ્યા. કારણ કે તેમને પોતાની મહાનતા અંગે સંપૂર્ણ વિશ્વાસ હતો જે આજે સાબિત થઈ ચૂક્યું છે. આજે ચેપ્લિનની કઈ ફિલ્મને સૌથી મહાન ગણવી તે અંગે ક્રિટિક્સ મૂંઝવણમાં છે કારણ કે તેમની મોટાભાગની ફિલ્મ્સને મહાન ગણી શકાય તેમ છે. તેની સામે વેલ્સની મહાનતા તેમની પહેલી ફિલ્મ ‘સિટિઝન કેન’ને જ આધારિત છે. તે પછીની તેમની કોઈ ફિલ્મને સિનેમાના શ્રેષ્ઠ માપદંડ તરીકે નથી ગણવામાં આવતી. ગ્રેટ ફિલ્મમેકર્સ વચ્ચેના આ ઝઘડામાં વેલ્સે ભસી-ભસીને કરડવાનું નક્કી કર્યું હતું તો જવાબમાં ચેપ્લિને હાથી બનીને કૂતરાઓને અવગણવાનું પસંદ કર્યું હતું.